ddrg/super_eurlex huggingface dataset:
(8)

LDAPv3 on Internet Engineering Task Force -ryhmän (IETF) julkaisema internetyhteyskäytäntö, jonka avulla saadaan käyttöön jaeltuja hakemistopalveluita, jotka toimivat X.500-datan ja palvelumallien mukaisesti. LDAPv3 määritellään IETF:n ”Requests For Comments” -vakiosarjoina (RFCt), jotka esitetään yksityiskohtaisesti RFC 4510–4519:ssa ja joilla pystytään varmistamaan hyvä käytettävyysaste replikoimalla LDAP-palvelimia. Suurin osa markkinoiden kannalta merkityksellisistä hakemistopalvelutuotteista on yhteensopiva LDAPv3:n kanssa. Kyseessä on vakaa tekniikka, jolla voidaan mahdollisesti lisätä yhteentoimivuutta ja joka on käytännössä todentamista, valtuuttamista sekä käyttäjä- ja osoitehakemistoja koskeva tieto- ja viestintätekniikan standardi, joka voi lisätä käytettävyysastetta ja jatkuvuutta etenkin julkisen hallinnon toteuttamien julkisten palvelujen osalta.
(103)

Koska jotkin palvelut kuuluvat yhä direktiivin 2004/17/EY soveltamisalaan, on syytä muistaa, että useita toimintoja koskevia hankintasopimuksia olisi käsiteltävä direktiivin 2004/17/EY 9 artiklan mukaisesti. Tämä tarkoittaa sitä, että kun hankintayksikkö toteuttaa sekamuotoisen hankinnan eli hankinnan, jolla tuetaan sekä direktiivin 2004/17/EY soveltamisalan ulkopuolelle jäävien toimintojen että sen soveltamisalaan kuuluvien toimintojen suorittamista, huomioon on otettava toiminnot, joita hankintasopimus ensisijaisesti koskee. Tällaiseen sekamuotoiseen hankintaan, jonka pääasiallisena tarkoituksena on tukea toimintoja, joihin ei myönnetty poikkeusta, sovelletaan direktiivin 2004/17/EY säännöksiä. Jos on objektiivisesti mahdotonta määrittää, minkä toiminnon toteuttamiseksi hankintasopimus ensisijaisesti tehdään, sopimus on tehtävä direktiivin 2004/17/EY 9 artiklan 2 ja 3 kohdassa tarkoitettujen sääntöjen mukaisesti.
(4)

Centre Wallon de Recherches agronomiques -keskuksella (CRA-W), Gembloux, Belgia on tällä hetkellä Euroopan unionin vertailulaboratorion asema tämän koordinoidun valvontasuunnitelman kannalta olennaisimpien testien osalta. Komissio on pyytänyt tämän keskuksen apua testimenetelmän yhdenmukaistamiseen tämän valvontasuunnitelman aikana. Kyse on ylimääräisestä tehtävästä, joka ei sisälly työohjelmaan, jonka keskus toteuttaa Euroopan unionin vertailulaboratorion ominaisuudessa. Tämän ylimääräisen tehtävän kustannusten arvioidaan olevan enintään 20 000 euroa, ja komission pitäisi korvata ne 100-prosenttisesti.
(1)

Euroopan unioni on raakatimanttien kansainväliseen kauppaan sovellettavan Kimberleyn prosessin sertifiointijärjestelmän osanottaja. Osanottajana sen on varmistettava, että jokaisessa unionin alueelle tuotavassa tai sieltä vietävässä raakatimanttilähetyksessä on mukana sertifikaatti.
(5)

Durbanin päätös poikkeaa merkittävästi aikaisemmista laskentasäännöistä, joista on sovittu Kioton pöytäkirjan puitteissa ensimmäiselle velvoitekaudelle. Montrealissa vuonna 2005 kokoontuneen UNFCCC:n osapuolten 11. konferenssin hyväksymän Kioton pöytäkirjan osapuolten kokouksena toimivan osapuolten konferenssin päätöksen 16/CMP.1 liitteessä määrätään päästörajat osapuolten sitoumuksia varten Kioton pöytäkirjan ensimmäistä velvoitekautta varten. Lisäksi päätöksessä 16/CMP.1 määrätään, että osapuolet voivat ylittää nämä rajat korvaamalla nettopäästöillä, jäljempänä ’maksut’, jotka on aikaansaatu Kioton pöytäkirjan 3 artiklan 3 kappaleen nojalla metsittämiseen, uudelleenmetsittämiseen ja metsien hävittämiseen liittyvistä toimista, tai nettopoistoilla, jäljempänä ’hyvitykset’, jotka on aikaansaatu Kioton pöytäkirjan 3 artiklan 4 kappaleen mukaisilla metsänhoitotoimilla. Tätä laskentasääntöä kutsutaan yleisesti korvaussäännöksi. Durbanin päätökseen ei sisälly tällaista korvaussääntöä Kioton pöytäkirjan toiselle velvoitekaudelle.
(17)

Kyseisten osapuolten vapauttaminen laajennetusta tullista vapauttamista koskevan asetuksen 7 artiklan 1 kohdan mukaisesti säilyy ennallaan, mutta niitä koskevat tiedot olisi päivitettävä. Taulukko 5 Aiempi tieto Muutos Taric-lisäkoodi Cannondale Europe BV Hanzepoort 27, NL-7575 DB Oldenzaal Uusi nimi on ”Cycling Sports Group Europe B.V.” A686 4Ever s.r.o. 2. Května 267, CZ-742 13 Studénka Uusi osoite on ”Moravská 842, 742 13 Studénka, Tšekki” A558 Canyon Bicycles GmbH Koblenzer Strasse 236, DE-56073 Koblenz Uusi osoite on ”Karl-Tesche-Str. 12, 56073 Koblenz, Saksa” A856 Kellys Bicycles sro Krajinská 1 SK-92101 Piešt'any Uusi osoite on ”Slnečná cesta 374, 922 01 Veľké Orvište, Slovakia”. A551 Madirom PROD SRL Bd. Liviu Rebreanu nr. 130 RO-300748 Timișoara, Timiș Uusi nimi ja osoite on ”S.C. Madirom Prod S.R.L., Strada Stefan Procopiu Nr. 1, 300647 Timisoara, Judet Timis, Romania” A896 Intercycles SA, F-85000 La Roche sur Yon, Ranska Uusi nimi ja oikeudellinen muoto on ”Arcade Cycles S.A.S.” 8065 Veronese Luigi S.N.C. di Veronese Paolo e Elisabetta — Cicli Roveco Via Umberto I, 508 I-45023 Costa di Rovigo — IT Uusi nimi ja oikeudellinen muoto on ”Cicli Roveco di Veronese Paolo & C. S.A.S.” A402 Cobran snc di Perrino Agostino & C., Via Zingarina, 6 I-47900 Rimini — IT Uusi nimi ja oikeudellinen muoto on ”Cobran S.R.L.” A246 Schwinn-Csepel Kerékpárgyártó és Forgalmazó Rt. Duna Lejáró 7 H-1211 Budapest Uusi nimi ja osoite on ”Csepel Bicycle Manufacturing and Sales Company LTD., Duna Lejáró 7, H-1211 Budapest, Unkari” A555 MICMO/Gitane, F-44270 Machecoul Uusi nimi on ”Manufacture Française Du Cycle” 8963 Metelli di Staffoni Mario & C.S.A.S. Via Trento 68 IT-25030 Trenzano (BS) Uusi nimi on ”Metelli di Metelli Maria Rosa E C. S.A.S.” A979 Vizija Sport d.o.o. Tržaška cesta 87 b, SL-1370 Logatec Uusi osoite on ”Tržaška cesta 77, 1370 Logatec, Slovenia” A630 Euro Bike Products ul. Starolecka 18 PL-61–361 Poznan Uusi osoite on ”ul. Ostrowska 498, 498A 61–324 Poznań, Puola”. A849 Speedcross di Torretta P. e C. snc — Corso Italia 20 — I-20020 Vanzaghello (MI) Italia Uusi nimi on ”Speedcross di Torretta Luigi E C. s.n.c.” A163 Code X Sp. z o.o. Olszanka 109, PL-33–386 Podegrodzie Uusi nimi on ”Skilledbike Sp. z o.o.” A966 Gruppo Bici Srl — Via Pitagora 15 — I-47023 Cesena Uusi oikeudellinen muoto on ”Gruppo Bici S.p.A.” 8005 Bohemia Bike Okružní 110, Hlincova Hora CZ-373 71 Rudolfov Uusi osoite on ”Okružní 697, 370 01 České Budějovice, Tšekki” A605 Novus Bike s.r.o. Hlavní 266 CZ-747 81 Otice Uusi osoite on ”Vančurova 2985/20, 746 01 Opava 1, Tšekki” A553
(131)

Simet on esittänyt näkemyksen, jonka mukaan Consiglio di Staton tuomio 1405/2010 ei koske julkisen palvelun velvoitteesta annettavan hyvityksen myöntämistä voimassa olevan lainsäädännön mukaisesti, vaan kyseessä on vahingonkorvaus, koska asetusta (ETY) N:o 1191/69 on rikottu, kun on asetettu kyseisen asetuksen 1 artiklan 3 ja 5 kohdassa tarkoitettu säätöjenvastainen yksipuolinen julkisen palvelun velvoite. Komissio katsoo tästä, että vaikka tuomion 1405/2010 tuomiolauselmassa ei viitata mitenkään asetukseen (ETY) N:o 1191/69, tuomiossa kuitenkin mainitaan Simetin oikeus saada asetuksen (ETY) N:o 1191/69 6, 10 ja 11 artiklan mukaisesti hyvitystä, jonka määrä hallintoviranomaisten on määriteltävä tiettyjen luotettavien tietojen perusteella (43). Lisäksi Consiglio di Stato hylkäsi itse Simetin vahingonkorvausvaateen, joka tämän käsityksen mukaan oli tarkoitettu kattamaan jäljelle jääneet vahingot, jotka eivät kuuluneet sille annettavan hyvityksen piiriin, samoin kuin sen perusteetonta etua koskevan muutoksenhaun, sillä sen pääasiallinen hyvityspyyntö oli hyväksytty asetuksen (ETY) N:o 1191/69 nojalla (44). Sen vuoksi Consiglio di Stato totesi tuomion 3.3 kohdassa, että ”tässä vaiheessa ei voida hyväksyä yhtään muutoksenhakijan vaateista, sillä kun hallintoviranomaiset ovat määritelleet tämän määrän, voi mahdollisesti jäädä jäljelle vahinko, joka ei kuulu tämän määritelmän piiriin, ja asianomaisen yrityksen on laskettava ja osoitettava sen määrä”.
”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön tai yhteisöön on siten tilanteen mukaan ymmärrettävä viittauksiksi Euroopan unioniin tai unioniin.”
(2)

Ukrainan nykyinen poliittinen kriisi vaikuttaa hyvin haitallisesti maan jo epävarmaan talouden ja rahoitusjärjestelmän vakauteen. Ukrainan maksutaseen ja julkisen talouden tilanne on hyvin heikko ja heikkenee edelleen nopeasti, ja talous on kääntymässä jälleen taantumaan. Tilannetta heikentävät entisestään se, että Venäjän kanssa sovitusta 15 miljardin Yhdysvaltain dollarin suuruisesta paketista suoritetun avustuksen maksaminen on tosiasiallisesti keskeytetty, ja se, että Gazprom-yhtiön aiemmin myöntämien kaasun hinnan alennusten on ilmoitettu päättyvän huhtikuusta 2014. Tässä tilanteessa Ukrainalla on lähitulevaisuudessa vakava maksujen laiminlyönnin riski.
2 artikla

Neuvoston puheenjohtaja tekee unionin puolesta sopimuksen 54 artiklassa määrätyt ilmoitukset (2) ja seuraavat ilmoitukset:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön tai yhteisöön on siten tilanteen mukaan ymmärrettävä viittauksiksi Euroopan unioniin tai unioniin.”
(420)

Belgian viranomaiset katsoivat uutta maksuvalmiustukitoimea koskevassa, 21 päivänä lokakuuta 2011 antamassaan ilmoituksessa tarpeelliseksi mainita BNB:tä koskevan valtiontakauksen olemassaolon lähes välittömästi todettuaan ensin, että maksuvalmiustuki on tarpeen Belgian taloudellisen vakauden säilyttämiseksi. Tämä vahvistaa, että kyseinen vastatakaus kattaa myös maksuvalmiustuen: ”(22) In these circumstances, NBB and the Belgian Government, each within the ambit of their relevant roles and their respective competences, had started considering available options to preserve DBB’s viability and the financial stability in Belgium . […] (26) Pursuant to the organic law of NBB of 22 February 1998 the Belgian State automatically guarantees the repayment of any credit granted in the context of NBB’s contribution to the stability of the financial system as well as any loss incurred as a result of any transaction necessary in this regard. This guarantee is legally enforceable. (…) (28) NBB has recognised that these operations have been undertaken in view of the systemic importance of Dexia Group […]” ( 116 )
(2)

Asetuksella (EU) N:o 472/2013 vahvistetaan säännöt makrotalouden sopeutusohjelmien hyväksymiselle niiden jäsenvaltioiden osalta, jotka saavat tällaista rahoitustukea. Sääntöjä on sovellettava yhdessä Euroopan rahoituksenvakautusmekanismin perustamisesta annetun neuvoston asetuksen (EU) N:o 407/2010 (2) säännösten kanssa, kun kyseinen jäsenvaltio saa tukea sekä ERVM:stä että muista lähteistä.
53.

Riidan osapuolen alueelle sijoittautuneet luonnolliset henkilöt tai oikeushenkilöt, joita asia koskee ja jotka eivät kuulu kummankaan riidan osapuolen valtionhallintoon, voivat esittää välimiespaneelille kirjallisen pyynnön, josta toimitetaan jäljennös riidan osapuolille, saada toimittaa amicus curiae -lausuma 10 päivän kuluessa välimiespaneelin asettamispäivästä. Tällaiselta pyynnöltä edellytetään, että a) siinä on oltava kuvaus lausuman tekevästä henkilöstä, mukaan luettuna sen sijoittautumispaikka ja muut yhteystiedot, kuvaus sen toiminnan luonteesta ja, jos kyseessä on oikeushenkilö, tiedot sen jäsenistä, sen oikeudellinen asema ja sen yleiset tavoitteet; b) siinä on täsmennettävä ne erityiset tosiseikat ja oikeudelliset kysymykset, joita lausumassa käsitellään; c) siinä on täsmennettävä, minkälainen intressi henkilöllä on ja mikä on sen merkitys menettelyn kannalta sekä se, miten kyseinen lausuma voi auttaa välimiespaneelia määrittämään riitaan liittyvän tosiseikan tai oikeudellisen kysymyksen; d) siinä on ilmoitettava mahdollinen suora tai välillinen suhde, joka lausuman esittävällä henkilöllä on tai on ollut riidan osapuoleen, samoin kuin sen rahoituslähde; e) siinä on todettava, onko henkilö saanut tai saako se mitään taloudellista tai muuta tukea riidan osapuolelta, joltakin henkilöltä tai muulta organisaatiolta valmistellessaan pyyntöä saada esittää lausuma tai valmistellessaan itse lausumaa; f) se on enintään viiden sivun mittainen rivivälillä kaksi kirjoitettuna; ja g) se on laadittava menettelyn kielillä.
NEUVOSTON PÄÄTÖS,

annettu 14 päivänä huhtikuuta 2014,

Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta

(2014/240/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan a alakohdan v alakohdan kanssa,

ottaa huomioon Euroopan komission ehdotuksen,

ottaa huomioon Euroopan parlamentin hyväksynnän,

sekä katsoo seuraavaa:

Sopimuksen 12 artiklan b alakohdassa todetaan seuraavaa muun muassa, että sopimus on tehty aluksi viideksi vuodeksi, ja sitä voidaan jatkaa, mahdollisesti muutettuna, sen jälkeen uusiksi viiden vuoden jaksoiksi osapuolten välisellä kirjallisella sopimuksella.

ON HYVÄKSYNYT TÄMÄN PÄÄTÖKSEN:

1 artikla

Hyväksytään unionin puolesta Euroopan yhteisön ja Amerikan yhdysvaltojen hallituksen tiede- ja teknologiayhteistyötä koskevan sopimuksen jatkaminen uudella viisivuotiskaudella.

2 artikla

Neuvoston puheenjohtaja antaa unionin puolesta Amerikan yhdysvaltojen hallitukselle ilmoituksen siitä, että unioni on saattanut päätökseen sopimuksen jatkamisen edellytyksenä olevat sisäiset menettelynsä sopimuksen 12 artiklan b alakohdan mukaisesti.

3 artikla

Neuvoston puheenjohtaja antaa unionin puolesta seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”
NEUVOSTON PÄÄTÖS,

annettu 25 päivänä marraskuuta 2013,

maailmanlaajuista siviilisatelliittinavigointijärjestelmää (GNSS) koskevan Euroopan yhteisön ja sen jäsenvaltioiden sekä Ukrainan välisen yhteistyösopimuksen tekemisestä

(2014/228/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä sen 218 artiklan 6 kohdan a alakohdan kanssa,

ottaa huomioon Euroopan komission ehdotuksen,

ottaa huomioon Euroopan parlamentin hyväksynnän,

sekä katsoo seuraavaa:

ON HYVÄKSYNYT TÄMÄN PÄÄTÖKSEN:

1 artikla

Hyväksytään maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan välinen yhteistyösopimus, jäljempänä ’sopimus’, Euroopan unionin puolesta.

Sopimuksen teksti on liitetty tähän päätökseen.

2 artikla

Neuvoston puheenjohtaja tekee Euroopan unionin puolesta sopimuksen 17 artiklan 1 kohdassa määrätyn ilmoituksen (1), ja antaa seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ tai ’yhteisöön’ on siten ymmärrettävä viittauksiksi ’Euroopan unioniin’ tai ’unioniin’.”
(7)

Afrikkalaisen sikaruton kanssa mahdollisesti tekemisiin joutuneiden ajoneuvojen puhdistus ja desinfiointi on yksi tärkeimmistä varotoimenpiteistä, joilla pyritään ehkäisemään taudin kulkeutumista unionin alueelle. Sen vuoksi komission täytäntöönpanopäätöksessä 2013/426/EU (4) vahvistetaan eräitä toimenpiteitä, joilla on tarkoitus estää afrikkalaisen sikaruton kulkeutuminen unioniin Valko-Venäjältä ja Venäjän federaatiosta, sekä säädetään, että tautialueilta unionin alueelle tulevat ajoneuvot, joilla on kuljetettu eläviä eläimiä, on puhdistettava ja desinfioitava asianmukaisesti.
3.

Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot. Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat. Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi. Jos myöhempien kokousten kuluessa, mukaan lukien paikan päällä järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi. Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.
(2)

Asetuksella (EU) N:o 472/2013 vahvistetaan säännöt makrotalouden sopeutusohjelmien hyväksymiselle niiden jäsenvaltioiden osalta, jotka saavat tällaista rahoitustukea. Sääntöjä on sovellettava yhdessä neuvoston asetuksen (EU) N:o 407/2010 (2) kanssa, kun kyseinen jäsenvaltio saa tukea sekä ERVM:stä että muista lähteistä.
(1)

EKP:n neuvostolla on toimivalta arvioida kansallisten keskuspankkien niiden perussopimuksen mukaisten velvollisuuksien noudattamista Euroopan unionin toiminnasta tehdyn sopimuksen 271 artiklan d kohdan sekä Euroopan keskuspankkijärjestelmän ja Euroopan keskuspankin perussäännön 35.6 artiklan ja neuvoston asetuksen (EY) N:o 3603/93 (1) johdanto-osan yhdeksännen kappaleen nojalla. Näin ollen EKP:n neuvosto valvoo kansallisten keskuspankkien Euroopan unionin toiminnasta tehdyn sopimuksen 123 artiklassa vahvistetun keskuspankkirahoitusta koskevan kiellon noudattamista. EKP:n neuvoston edellä mainittuun valvontatehtävään liittyen tämän päätöksen tavoitteena on selkeyttää kriteerit, joita Euroopan keskuspankki (EKP) soveltaa perussopimuksen keskuspankkirahoitusta koskevan kiellon noudattamisen valvonnassa valtioiden ja julkisten viranomaisten keskuspankeissaan pitämille talletuksille maksettavaan korkoon.
Ison-Britannian ja Pohjois-Irlannin yhdistynyttä kuningaskuntaa edustaa Met Office, for and on behalf of the Secretary of State for the Department for Business, Innovation and Skills of the United Kingdom of Great Britain and Northern Ireland, jonka päätoimipaikka on Fitzroy Road, Exeter EX1 3PB;
(44)

Koska jotkin palvelut kuuluvat yhä direktiivin 2014/25/EU soveltamisalaan, on syytä muistaa, että useita toimintoja koskevia hankintasopimuksia olisi käsiteltävä direktiivin 2014/25/EU 5 artiklan mukaisesti. Tämä tarkoittaa sitä, että kun hankintayksikkö toteuttaa sekamuotoisen hankinnan eli hankinnan, jolla tuetaan sekä direktiivin 2014/25/EU soveltamisalan ulkopuolelle jäävien toimintojen että sen soveltamisalaan kuuluvien toimintojen suorittamista, huomioon on otettava toiminnot, joita hankintasopimus ensisijaisesti koskee. Tällaiseen sekamuotoiseen hankintaan, jonka pääasiallisena tarkoituksena on tukea toimintoja, joihin ei myönnetty poikkeusta, sovelletaan direktiivin 2014/25/EU säännöksiä. Jos on objektiivisesti mahdotonta määrittää, minkä toiminnon toteuttamiseksi hankintasopimus ensisijaisesti tehdään, sopimus on tehtävä direktiivin 2014/25/EU 5 artiklan 5 kohdassa tarkoitettujen sääntöjen mukaisesti.
(5)

Koska asetuksen (EY) N:o 767/2008 perustana on Schengenin säännöstö, Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 5 artiklan mukaisesti Tanska on ilmoittanut asetuksen (EY) N:o 767/2008 saattamisesta osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
(1)

Asetuksen (EU) N:o 1306/2013 119 artiklan 1 kohdan toisessa alakohdassa, sellaisena kuin se on muutettuna eräistä maaseudun kehittämisen maatalousrahastosta (maaseuturahasto) myönnettävää tukea koskevista siirtymäsäännöksistä, Euroopan parlamentin ja neuvoston asetuksen (EU) N:o 1305/2013 muuttamisesta varojen ja niiden jaon osalta vuonna 2014 sekä neuvoston asetuksen (EY) N:o 73/2009 ja Euroopan parlamentin ja neuvoston asetusten (EU) N:o 1307/2013, (EU) N:o 1306/2013 ja (EU) N:o 1308/2013 muuttamisesta niiden soveltamisen osalta vuonna 2014 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1310/2013 (5) 8 artiklalla, säädetään, että asetuksen (EY) N:o 1290/2005 30 artiklaa sovelletaan maatalouden varainhoitovuonna 2013 toteutuneiden menojen ja suoritettujen maksujen tarkastamiseen ja hyväksymiseen.
(17)

FHB on konserni, joka muodostuu emoyhtiöstä (FHB Mortgage Bank Co. plc) ja sen kokonaan omistamista tytäryhtiöistä: FHB Commercial Bank Ltd, FHB Service Ltd, FHB Real Estate Ltd ja FHB Life Annuity Real Estate Investment Ltd. Se toimii pääasiassa kiinneobligaatiomarkkinoilla. FHB:n osuus kyseisistä markkinoista on 23 prosenttia (2009), ja pankki on toiseksi suurin toimija Unkarin pankkimarkkinoilla (74 prosentin markkinaosuutta hallussaan pitävän OTP Bankin jälkeen). FHB:n markkinaosuus vähittäispankkitoiminnan kiinnelainamarkkinoista on 4,6 prosenttia ja vähittäistalletusten markkinoista 0,6 prosenttia.
(72)

Edullisemman ja vaatimattomamman areenan osalta on todettava, että Realdanian rahoitus edellyttää areenalta korkeita arkkitehtonisia tavoitteita. Myös Kööpenhaminan kaupungilla on suuria arkkitehtonisia ja esteettisiä toiveita uudisrakentamiselle alueella, jolle areena on määrä rakentaa. Lisäksi areenan sijaintialueesta on suunniteltu tulevan asuinalue, mikä asettaa erityisiä, kalliita vaatimuksia suunnittelulle ja äänieristykselle.
(5)

SOLAS-yleissopimuksen II-2/18 sääntöön tehtäviin muutoksiin, jotka koskevat helikoptereiden laskeutumisalueita uusissa ro-ro-matkustaja-aluksissa, sisältyy vaatimus, jonka mukaan palonsammutuksen vaahdonkehitinjärjestelmien on vastattava 31 päivänä toukokuuta 2012 päivätyssä IMO:n kiertokirjeessä MSC.1/Circ.1431 esitettyjä suuntaviivoja ”Guidelines for the approval of helicopter facility foam fire-fighting appliances”. Direktiivin 2009/45/EY liitteessä I olevan II-2 luvun B osan 18 säännössä säädetään, että helikopterikansilla varustettujen alusten on täytettävä SOLAS-yleissopimuksen vaatimukset, sellaisina kuin ne ovat tarkistettuina 1 päivänä tammikuuta 2003. Näitä määräyksiä on nyt tarkoitus muuttaa.
(11)

CRS:n oikeussubjekti on sijoittautunut Splitiin (Kroatia) Croatian Register of Shipping -laitoksen perustamisesta 20 päivänä syyskuuta 1996 annetun lain (Virallinen lehti nro 81/96) ja 1 päivänä kesäkuuta 1997 tehdyn Croatian Register of Shipping -laitoksen peruskirjan nojalla perustettuna julkisena laitoksena. Sen nimi on Croatian Register of Shipping (Hrvatski registar brodova).